b'\n_START_ARTICLE_\nJosip Celestina\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Ljubljani (1867) je na gra\xc5\xa1ki univerzi \xc5\xa1tudiral matematiko in fiziko. \xc5\xbde kot \xc5\xa1tudent je pou\xc4\x8deval na trgovski akademiji v Gradcu; po dr\xc5\xbeavnem izpitu 1875 je bil eno leto suplent na mo\xc5\xa1kem u\xc4\x8ditelji\xc5\xa1\xc4\x8du v Gradcu, v jeseni 1876 pa je bil imenovan za glavnega u\xc4\x8ditelja na u\xc4\x8ditelji\xc5\xa1\xc4\x8du v Ljubljani, kjer je deloval do upokojitve novembra 1894._NEWLINE_Celestina je bil eden prvih slovenskih matematikov, ki je matematiko pou\xc4\x8deval v sloven\xc5\xa1\xc4\x8dini ter isto\xc4\x8dasno ustvarjal slovensko matemati\xc4\x8dno terminologijo. V sloven\xc5\xa1\xc4\x8dino je prevedel Mo\xc4\x8dnikovo aritmetiko za ni\xc5\xbeje gimnazije (I. del 1882, II. del 1884) in istega avtorja geometrijo za ni\xc5\xbeje gimn. (I. del 1883, II. del 1884), aritmetiko za u\xc4\x8ditelji\xc5\xa1\xc4\x8da (1885) in sodeloval pri prevodu Mo\xc4\x8dnikove posebne in splo\xc5\xa1ne aritmetike za u\xc4\x8ditelji\xc5\xa1\xc4\x8da.'